Parlement wettig grond diefstal | Die Vryburger
Met die aanvaarding van die verslag rondom grondhervorming sonder vergoeding het die hoogste gesag in die land, naamlik die parlement diefstal grondwetlik gewettig.
Grond en eiendom kan van ‘n individu geneem word sonder dat daar enige sprake is van vergoeding.
Politieke ontleders reken dit is diefstal want jy mag nie iets van iemand anders vat sonder om hom of haar te vergoed nie.
Dit is ‘n oortreding van die Tien Gebooie wat duidelik sê JY”jy mag nie steel nie”.
Ramaphosa, die ANC, die EFF en wie ook al gestem het vir dit wat nou mag plaasvind, hulle oortree alle wette wat eiendomsreg betref en oortree die wette wat die Skepper daargestel het.
Talle lesers het hulle mening by Die Vryburger gegee en meen daardie mense sal moet rekenskap gee vir hierdie besluit. Motorhandelaars, publiek gewaarsku oor rooftogte | Maroela Media
Argieffoto (Foto: Karolina Grabowska/Pixabay)
Tweedehandsemotorhandelaars langs die N12 in Klerksdorp in Noordwes word gemaan om versigtig te wees wanneer voornemende kliënte hulle nader. Dit volg ná ŉ paar voorvalle waar voertuie gekaap is by die polisie aangemeld is.
Kol. Adéle Myburgh, woordvoerder van die polisie, het gesê in een van die voorvalle het verdagtes hulself as kopers voorgedoen en ŉ toetsrit in ŉ bakkie versoek. “ŉ Verkoopspersoon van die handelaar het hulle vergesel. Tydens die toetsrit het die verdagtes skielik in ŉ verlate stuk pad stilgehou, ŉ vuurwapen op die slagoffer gerig, hom aangesê om uit die voertuig te klim en weggery. Die handelaar het geen inligting beskikbaar oor die beweerde kliënte nie.”
Myburgh het gesê handelaars word versoek om seker te maak dat hulle ŉ ondertekende vrywaringsvorm het wat deur ŉ voornemende kliënt ingevul is tesame met ŉ afskrif van hul identiteitsdokument/rybewys/duimafdruk voor ŉ toetsrit onderneem word.
“Die polisie in die provinsie wil ook lede van die gemeenskap maan om versigtig te wees wanneer hulle reageer op aanlyn advertensies, veral wat vee en voertuie in Makwassie, Leeudoringstad, Boskuil, Wolmaransstad en Jouberton betref,” het sy bygevoeg.
“ŉ Voornemende kliënt het op 14 Januarie 2020 ŉ advertensie van ŉ Avanza op Facebook gesien. Hy het die verkoper geskakel en gereël om hom te ontmoet. Tydens die eerste ontmoeting is daar ingestem dat die koper kontant sal betaal en die voertuig sal toetsbestuur. Hy het later dieselfde dag teruggekeer, vergesel deur drie vriende. Toe hulle die verkoper in Jouberton ontmoet, is die verkoper en sy vriende omring deur ŉ groep van ongeveer 14 persone wat met vuurwapens en pangas gewapen was. Hulle is van ŉ groot bedrag kontant en persoonlike besittings soos selfone beroof.”
Myburgh het die volgende wenke gedeel wanneer jy op ŉ aanlyn advertensie reageer:
Moenie vreemdelinge by jou huis of in hoofsaaklik residensiële gebiede ontmoet nie. Ontmoet mekaar naby ŉ winkelsentrum, by ŉ kruidenierswarewinkel, in die parkeerterrein van ŉ kitskosrestaurant of by ŉ polisiestasie. Maak seker die gebied is besig en dat talle persone teenwoordig is.
Dit is beter om mekaar in die dag te ontmoet. As jy iemand in die aand moet ontmoet, maak seker dit is op ŉ plek waar daar baie ander mense gaan wees.
Dit is ŉ goeie idee om ŉ vriend of twee saam met jou te neem. Laat ander vriende en familie weet van jou planne. Laat hulle jou later op ŉ geskeduleerde tyd kontak as jy hulle nie eerste kontak nie.
Maak seker jy het jou selfoon by jou.
As jy iets koop of verkoop en jy is agterdogtig oor die verkoper of koper, moenie toelaat dat hulle in jou motor klim nie. Verlaat die gebied dadelik. Moet byvoorbeeld nie huiwerig wees om te sê: “Ek is jammer ek het jou tyd gemors. Iets het voorgeval en ek moet dadelik vertrek. Weereens jammer daaroor.” En vertrek dan dadelik. Jou veiligheid is belangriker as om beleefd te wees.
Moenie ŉ groot bedrag kontant by jou dra nie.
Verlaat dadelik die ontmoeting as die produk wat geadverteer is, nie op die ooreengekome plek is nie.
As jy beroof word, gee die verdagtes alles wat hulle van jou eis. Jou lewe is meer kosbaar as eiendom.
Ek het al baie voertuie verkoop – ek verkoop eenvoudig slegs aan MY mense, afrikaners.
Ok handelaars die polisie het julle nou gewarsku so nou is julle op julle eie hoor ….polisie sal net die stukke kom optel na die tyd …..plaas die polisie n lokval stel en die mense VANG ….maar nee dit verseker te veel moeite !
Moenie eers die polisie pla daarmee nie, hulle het beter dinge om te doen as om jou te help – eet, slaap & inkopies te doen! hulle het mos gese wat jy moet doen, sien die “don’t disturb” bordjie by hulle
Wit ouens !!!
Toe ek ‘n voertuig vir ‘n toetsrit wou neem, moes ek my voertuigsleutels sowel as ID-dokument by die handelaar laat. Ek moes ook bewys van my woonadres lewer.